Язлар сулышын тоеп…

	Самараның Управленческий бистәсендә урнашкан “Чайка” мәдәният сараенда “Ялкынлы яшьлек” җыр, бию һәм шигърият ансамбленең отчет концерты узды. “Язлар сулышы” дип аталган программаны коллективның яңа сәнгать җитәкчесе Ренат Азизов төзегән иде.	 Концерт оешкан төстә һәм бик җылы атмосферада үтте. Самаралылар инде яратып өлгергән җыр-биюләрне дә, яңа номерларны да тамаша кылдылар. Искәндәр Әхмәтов, Гөлфия Гәйнетдинова, Венера Абдерахманова кебек “Ялкынлы яшьлек” ансамбле ветераннары белән беррәттән коллективка күптән түгел килеп кушылган Алинә Саниева, Луиза Мамина, Вероника Шәһидуллина матур, моңлы җырларын бүләк иттеләр. Тамашачылар күптән үз иткән җырчылар Әлфия Сөнгатова, Алсу Сабирова, Фәнил Зыятдинов, Ренат Азизов та кайнар алкышлар астында сәхнәгә берничә тапкыр чыктылар, ә бию төркеме дәртле биюләре белән идәннәрне селкетте. Концерт “Берләшик” җыры белән тәмамланды. 
	---	
Бердәмлек

	№ --- | 03.06.2018	


